Լևոն Հայրյան

Լևոն Արտաշեսի Հայրյան (), քաղաքական գործիչ, Արցախի Հանրապետության 3-րդ գումարման Ազգային ժողովի պատգամավոր։

Կենսագրություն 
Լևոն Հայրյանը ծնվել է 1961 թվականի փետրվարի 24-ին Հադրութի շրջանի Մեծ Թաղեր գյուղում։ 1978 թվականին ավարտել է Մեծ Թաղերի միջնակարգ դպրոցը։ 1978-1984 թվականներին սովորել է Երևանի պետական համալսարանի ֆիզիկայի ֆակուլտետում։

1984-1986 թվականներին եղել է Հադրութի շրջանի Ուխտաձոր գյուղի միջնակարգ դպրոցի ֆիզիկայի և մաթեմատիկայի ուսուցիչ, ուսմասվար, իսկ 1986-1992 թվականներին աշխատել է Մեծ Թաղերի միջնակարգ դպրոցում։

Եղել է Արցախյան ազատամարտի մասնակից։

1988-1992 թվականներին եղել է Ստեփանակերտի կոնդենսատորների գործարանի Մեծ Թաղերի մասնաճյուղի տեխնոլոգ, իսկ 1992-1995 թվականներին՝ «Ակնունի» գորգագործական փոքր ձեռնարկության տնօրեն։

1995-1997 թվականներին եղել է Մեծ Թաղերի գյուղապետ։ 1997-1999 թվականներին եղել է «Ակնունի» գորգագործական փոքր ձեռնարկության տնօրեն։

2000 թվականի հունիսի 18-ին Հադրութի թիվ 19 ընտրատարածքից ընտրվել է Արցախի Հանրապետության 3-րդ գումարման Ազգային ժողովի պատգամավոր։ Եղել է Արցախի Հանրապետության Ազգային ժողովի պետական-իրավական հարցերի մշտական հանձնաժողովի անդամ։

2007 թվականից՝ «Մեծ Թաղլար» ՍՊԸ-ի տնօրեն է։ «Հանուն Հադրութի» հասարակական կազմակերպության նախագահ է։

Ամուսնացած է, ունի երեք զավակ։

Պարգևներ 

 «Երախտագիտություն» մեդալ (Արցախի Հանրապետության նախագահի թիվ 30 հրամանագիր 27.03.2003 թվական)

Ծանոթագրություններ

Արտաքին հղումներ 

 ՊԱՏԳԱՄԱՎՈՐՆԵՐ
 «ՌԴ-ն պարզ թշնամական վերաբերմունք է արտահայտում ամեն հայկականի հանդեպ». Լեւոն Հայրյան
 «Նախարարությունում ասացի՝ դուք մեզ փախստականի կարգավիճակ չեք տալիս միայն նրա համար, որ ռուսներից վախենում եք»․ Լեւոն Հայրյան
 Արցախից տեղահանված բնակիչները հանդիպում են ունենում արդարադատության փոխնախարարի հետ
 «Նախկինում խոստանում էին հադրութեցիներին ու շուշեցիներին տեղավորել Արցախում, այսօր նախարարին հարցրեցի՝ հիմա ի՞նչ կասեք»․ Լեւոն Հայրյան
 «Սոցապ նախարարը նախորդ անգամ գանգատվում էր, թե ինչո՞ւ են մեզ ուղարկել իր մոտ». արցախցիները հանդիպում են նախարարի հետ
 «Բերձորի միջանցքի արագ ապաշրջափակում եւ հայկական Արցախի ճանաչում»․ արցախցիները ՌԴ դեսպանատանը պահանջներ ներկայացրեցին
 «Մենք չենք կարող օտար երկրի դեսպանին մեղադրել, որ մեր երեխաները Արցախում սպանվել են․ դրա համար առաջին հերթին պատասխանատու են Արցախի և ՀՀ-ի իշխանությունները՝ իրենց անփույթ քաղաքականությամբ»․ Մարգարիտա Քարամյան
 «Արցախի բնակչության ինտեգրացիան լինելու է ադրբեջանական բանտերի միջոցով, Ադրբեջանն այս օրինակով դա ցույց է տալիս»․ Լեւոն Հայրյան
 «Հայաստանի իշխանություններին թվում է, թե հայ մարդու իրավունքները պիտի պահի ռուս խաղաղապահը, ո՞նց հասկանանք»․ արցախցիների ցույցը
 Հադրութի ճակատագիրը կամաց-կամաց մոտենում է Երևանին․ Լևոն Հայրյան
 ՀՅԴ համամասնական ցուցակը կազմված է 34 հոգուց
 Հայաստանի իշխանությունների վերաբերմունքը Ղարաբաղի հանդեպ մինչ օրս էլ էականորեն չի փոխվել. Լեւոն Հայրյան
 Այնպես չանեք, որ հանուն Հադրութի ՀԿ-ն դառնա հանուն Հադրութի տեռորիստական կազմակերպություն.Լեւոն Հայրյան
 ՆԻԿՈԼԻ ՁԵՌԱԳԻՐԸ ՆՈՒՅՆ ԼԵՒՈՆԻ ՁԵՌԱԳԻՐՆ Է. ԼԵՒՈՆ ՀԱՅՐՅԱՆ

Հայ քաղաքական գործիչներ
Քաղաքական գործիչներ ըստ ազգության
Արցախի Հանրապետության Ազգային ժողովի պատգամավորներ
ՀԹՎ 2023 հոդվածներ